dagim/amharic-qa huggingface dataset:
አፕል ኩባንያ ተጠቃሚዎች በድምፅ ማዘዝ የሚችሉት ገመድ አልባ ድምፅ ማዳመጫ ወይንም ኢርፎን ይፋ አደረገ፡፡ ይህም ተጠቃሚዎች ምንም አይነት ነገር ሳይጫኑ ሃይ ሲሪ የሚል ድምፅ በማሰማት ብቻ የድምፅ ማዳመጫውን ማዘዝ እንደሚችሉ ነው የተነገረው፡፡ ከዚህ ባለፈ ኤርፖድስ የተባለው ገመድ አልባ ድምፅ ማዳመጫ ተጠቃሚዎች ባትሪ ካለቀባቸው እንዲያስተካክሉ ተጨማሪ ሰዓትን በቅድሚያ እንደሚሰጥ ነው የተነገረው፡፡ በጉዳዩ ዙሪያ አስተያየት የሰጡ ባለሙያዎች ኤርፖድስ የተሰኘው የድምፅ ማዳመጫ በእጅጉ እየዘመነ መምጣቱን የሚያሳይ ነው ብለዋል፡፡ ይህ አዲሱ ድምፅ ማዳመጫ 159 የአሜሪካ ዶላር የሚያወጣ ሲሆን ገመድ አልባ ቻርጀርን የሚያካትት ከሆነ ተጨማሪ 40 ዶላር ያስፈልጋል ተብሏል፡፡

ጥያቄ: ኤርፓድስ የተባለ ገመድ አልባ ድምፅ ማዳመጫ መጀመሪያ ያቀረበው ማነው?
መልስ: አፕል ኩባንያ

ጥያቄ: አፕል ኩባንያ ያቀረበው ኤርፓድስ የተባለ ገመድ አልባ ድምፅ ማዳመጫ ዋጋው ስንት ነው?
መልስ: 159 የአሜሪካ ዶላር

ጥያቄ: አፕል ኩባንያ ያቀረበው የተባለ ገመድ አልባ ድምፅ ማዳመጫ ምን ይባላል?
መልስ: ኤርፖድስ

ጥያቄ: ኤርፓድስ የተባለው ገመድ አልባ ድምፅ ማዳመጫ ለተጠቃሚዎች ልዩ የሚያደርገው ነገር ምንድን ነው?
መልስ: በድምፅ ማዘዝ የሚችሉት
የአስትራዜኔካ የኮቪድ-19 ክትባት ላይ በአሜሪካ፣ በቺሊና በፔሩ በተደረገ ሙከራ የጎንዮሽ ጉዳት የሌለውና አስተማማኝ መሆኑን የኦክስፎርድ ዩኒቨርሲቲ አስታወቀ፡፡   ዩኒቨርሲቲው በሶስቱ አገሮች በሁሉም የእድሜ ክልል በሚገኙ 32 ሺህ በጎ ፈቃደኛ ሰዎች ላይ ባደረገው ምርምር ክትባቱ ውጤታማና ምንም አይነት የጎንዮሽ ጉዳት የሌለው መሆኑን ማረጋገጡን የሮይተርስን ዋቢ አድርጓ ኢዜአ ዘገቧል ፡፡

ጥያቄ: የአስትራዜኔካ ክትባት በስንት ሰዎች ላይ ሙከራ ተደረገበት?
መልስ: 32 ሺህ

ጥያቄ: በአስትራዜኔካ ላይ የተደረገው ጥናት ውጤት ስለክትባቱ ምንን አመላከተ?
መልስ: ክትባቱ ውጤታማና ምንም አይነት የጎንዮሽ ጉዳት የሌለው መሆኑን

ጥያቄ: የአስትራዜኔካ የኮቪድ-19 ክትባት ምንም የጎንዮሽ ችግር አለመኖሩን በጥናት ያረጋጠው ማነው?
መልስ: የኦክስፎርድ ዩኒቨርሲቲ

ጥያቄ: የአስትራዜኔካ የኮቪድ-19 ክትባት በየት በየት አገሮች ተሞከረ?
መልስ: በአሜሪካ፣ በቺሊና በፔሩ

ጥያቄ: የኦክስፎርድ ዩኒቨርሲቲ የአስትራዜኔካ የኮቪድ-19 ክትባት አስተማማኝነት በተመለከተ በስንት ሀገሮች ጥናት አደረገ?
መልስ: በሶስቱ

ጥያቄ: የኦክስፎርድ ዩኒቨርሲቲ በአስትራዜኔካ የኮቪድ-19 ክትባት ዙሪያ ጥናት ያደረገው በየትኛው እድሜ ክልል በሚገኙ ሰዎች ላይ ነው?
መልስ: በሁሉም
የንግዱን ዘርፍ በማዘመን ሸማችን ከአምራች ጋር በቀጥታ የሚያገናኝ የኤሌክትሮኒክስ ግብይት (ኢ-ኮሜርስ) ይፋ ሆነ:: በአሸዋ ቴክኖሎጂ ሶሉሽን አ.ማ የበለፀገው የኢ-ኮሜርስ ቴክኖሎጂ የኢንተርኔት አገልግሎት በሚገኝበት አካባቢ አምራችን በቀላል እንዲሁም ቀጥተኛ በሆነ መንገድ የሚያገናኝ ቴክኖሎጂ መሆኑ ተገልጿል:: ቴክኖሎጂው የንግድ ሰንሰለትን በማሳጠር የዋጋ ንረትን በማስቀረት ረገድ አስተዋጽኦው የጎላ መሆኑ ተመላክቷል:: ዘመኑን የዋጀ የግብይት ሥርአትን መፍጠር የንግድ ዘርፉን በማነቃቃት ረገድ አበርክቶው የላቀ በመሆኑ የኢ-ኮሜርስም የሀገርን ምጣኔ ሀብት የማሳደግ አቅም እንዳለው ከግምት ውስጥ በማስገባት የንግዱ አለም ተዋናዮች ተግባራዊ ሊያደርጉት ይገባል ተብሏል::

ጥያቄ: ኢ-ኮሜርስ ምን ዓይነት የንግድ መንገድ ነው?
መልስ: ሸማችን ከአምራች ጋር በቀጥታ የሚያገናኝ የኤሌክትሮኒክስ ግብይት

ጥያቄ: የንግዱን ዘርፍ በማዘመን ሸማችን ከአምራች በቀጥታ የሚያገናኝ የኤሌክትሮኒክ ግብይት ምን ይባላል?
መልስ: ኢ-ኮሜርስ

ጥያቄ: የኢ-ኮሜርስ ንግድ ለማካሄድ ከመተግበሪያው በተጨማሪ ሌላ ምን ያስፈልጋል?
መልስ: የኢንተርኔት አገልግሎት
ማይክሮሶፍት በዊንዶውስ 10 የመተግበሪያ ስርዓት አጋጥሞ የነበረውን ችግር መፍታቱን አስታወቀ። በርካታ ተጠቃሚዎች መተግበሪያው ከትናንት ጀምሮ መስራት ማቆሙን ገልጸው ነበር። ተጠቃሚዎች እንደገለጹት በዴስክቶፕ መረጃ መፈለጊያ ትዕዛዝ ሲጠይቁ የሚፈልጉትን ነገር ከማግኘት ይልቅ ባዶ ሳጥን ያገኙ ነበር። ኩባንያውም የተጠቃሚዎችን ሪፖርት ካገኘ ከሰዓታት በኋላ የብዙ ተጠቃሚዎችን ችግር መቅረፍ መቻሉን አስታውቋል። ይሁን እንጅ አሁንም አንዳንድ ተጠቃሚዎች ኮምፒተሮቻቸውን እንደገና ማስጀመር ወይም ሪስታርት ማድረግ ሊያስፈልጋቸው ይችላል ብሏል። ኩባንያው ምን ያህል ሰዎች ይህ ችግር እንዳጋጠማቸው ግን ያለው ነገር የለም፡፡ ዊንዶውስ 10 መተግበሪያ ሥርዓት በዓለም ዙሪያ 800 ሚሊየን የሚሆኑ ተጠቃሚዎች አሉት።

ጥያቄ: የዊንዶውስ ሶፍትዌር አምራች ድርጅት ማነው?
መልስ: ማይክሮሶፍት

ጥያቄ: ዊንዶውስ 10 በዓለም ላይ ምን ያህል ሰዎች ይጠቀሙታል?
መልስ: 800 ሚሊየን
በውሃ ላይ የሚሰራ የኤሌክትሪክ ብስክሌት በገበያ ላይ መዋሉ ተነገረ። ማንታ 5 የተባለው የኒውዝላንድ ኩባንያ ኤክስ ኢ 1 የተሰኘችውን እና በውሃ ላይ የምትሰራውን የኤሌክትሪክ ብስክሌት በላስ ቬጋስ አስተዋውቋል። ብስክሌቱ በፔዳል የሚሰራ ሲሆን፥ አንድ ጊዜ ባትሪ ከተሞላ በኋላ ለአንድ ሰዓት ያክል መጠቀም ይቻላል። በሰዓትም እስከ 20 ነጥብ 9 ኪሎ ሜትር ድረስ መጓዝ ይችላልም ነው የተባለው። አዲሱ ብስክሌት የ6 ሺህ ፓውንድ ዋጋ ተቆርጦለታል። ብስክሌቱን ለዕይታ ለማብቃት እስከ 10 አመት ጊዜ እንደፈጀ ኩባንያው ምርቱን ባስተዋወቀበት ወቅት ገልጿል። አዲስ አበባ፣ ታህሳስ 29፣ 2012 (ኤፍቢሲ)

ጥያቄ: በውሃ ላይ የሚሰራ ብስክሌት ያስተዋወቀው ማንታ 5 ኩባንያ የየት ሀገር ድርጅት ነው? 
መልስ: የኒውዝላንድ

ጥያቄ: በውሃ ላይ የሚሰራ ኤክስ ኢ 1 የኤሌክትሪክ ብስክሌት በገበያ ላይ ያዋለው ድርጅት ማነው?
መልስ: ማንታ 5

ጥያቄ: ማንታ 5 ያስተዋወቀው በውሃ ላይ የምትሰራው የኤሌክትሪክ ብስክሌት ምን ትባላለች?
መልስ: ኤክስ ኢ 1

ጥያቄ: በውሃ ላይ የሚሄድ የኤሌክትሪክ ብስክሌቱ የሚሰራው በምንድን ነው?
መልስ: በፔዳል

ጥያቄ: በውሃ ላይ የሚሄደው የኤሌክትሪክ ብስክሌት በሰአት እስከ ስንት ኪሎ ሜትር ድረስ ይጓዛል?
መልስ: 20 ነጥብ 9 ኪሎ ሜትር

ጥያቄ: ኢክስኢ 1 ብስክሌትን ለእይታ ለማብቃት ስንት አመት ፈጀ?
መልስ: 10 አመት

ጥያቄ: ኤክስኢ 1 በውሃ ላይ የምትሰራ የኤሌክትሪክ ብስክሌት ባለቤት ማንታ 5 ምርቱን ለመጀመሪያ ጊዜ ያስተዋወቀው የት ነበር?
መልስ: በላስ ቬጋስ

ጥያቄ: ኤክስ ኢ 1 በውሃ ላይ የሚሄድ የኤሌክትሪክ ብስክሌት የስንት ብር መጠን ተቆርጦለታል?
መልስ: የ6 ሺህ ፓውንድ
የኒያ ፋውንዴሽን እና የጆይ ኦውቲዝም ማዕከል መሥራች ወይዘሮ ዘሚ የኑስ በኮሮና ቫይረስ ፅኑ ህክምና ማዕከል ውስጥ በሕክምና ሲረዱ ቆይተው ዛሬ ህይወታቸው ማለፉ ተነገረ።   ዘሚ የኑስ በአሁኑ ሰአት ከ200 በላይ ለሚሆኑ የአእምሮ እድገት ውስንነት ያለባቸውን ልጆች እንክብካቤ እያደረጉ እንደሚገኙ ከቅርብ ቤተሰቦቻቸው ያገኘውን መረጃ ጠቅሶ ኢዜአ ዘግቧል።

ጥያቄ: ወይዘሮ ዘሚ የኑስ በምን ምክንያት ሞቱ?
መልስ: በኮሮና ቫይረስ

ጥያቄ: ወይዘሮ ዘሚ የኑስ በምን ቫይረስ ተጠቁ?
መልስ: በኮሮና ቫይረስ

ጥያቄ: የኒያ ፋውንዴሽን እና የጆይ ኦቲዝም መስራች ማናቸው?
መልስ: ወይዘሮ ዘሚ የኑስ

ጥያቄ: ወይዘሮ ዘሚ የኑስ ምን ያህል የአእምሮ እድገት ውስንነት ላለባቸው ልጆች ይንከባከቡ ነበር?
መልስ: ከ200 በላይ

ጥያቄ: ወይዘሮ ዘሚ የኑስ የምንና የምን ማዕከላት መስራች ናቸው?
መልስ: የኒያ ፋውንዴሽን እና የጆይ ኦውቲዝም

ጥያቄ: በጆይ ኦቲዝም ማዕከል ከ200 በላይ የአእምሮ እድገት ውስንነት ያለባቸው ልጆችን ሲንከባከቡ የነበሩት ግለሰብ ማን ይባላሉ?
መልስ: ዘሚ የኑስ
ኢትዮጵያና የዓለም ባንክ የሴቶች የስራ ፈጠራ ፕሮጀክትን ለማገዝ የሚውል የ100 ሚሊየን ዶላር የድጋፍ ስምምነት ተፈራረሙ። ከባንኩ ትዊተር ገጽ የተገኘው መረጃ እንዳመለከተው ድጋፉ ሴት ስራ ፈጣሪዎችን ስራዎቻቸውን ለማሳደግ የሚችሉበት ገንዘብ፣ ክህሎትና አገልግሎት እንዲያገኙ ያስችላል ተብሏል፡፡

ጥያቄ: የሴቶችን የሥራ ፈጠራ ፕሮጀክት ለማገዝ የሚውል የ100 ሚሊዮን ብር ስምምነት የፈረመው ማነው?
መልስ: ኢትዮጵያና የዓለም ባንክ

ጥያቄ: የዓለም ባንክ በኢትዮጵያ ለሴቶች የሥራ ፈጠራ ፕሮጀክት የሚውል ምን ያህል ገንዘብ ለመስጠት ወሰነ?
መልስ: የ100 ሚሊየን ዶላር
በመጽሐፍ ቅዱስ ውስጥ ላሉት መጻሕፍት አርእስት የሰጡት ሠለስቱ ምዕት ናቸው፡፡ በምን ምክንያት ቢሉ ድዮቅልጥያኖስ መክስምያኖስ የሚባለ ሁለት ዓላውያን ነገስታት ተነስተው "አብያተ ጣዖታት ይትረኃዋ አብያተ ክርስቲያናት ይትዓፀዋ" ብለው አዋጅ አስነገሩ፡፡ አብያተ ክርስቲያናትና ቅዱሳት መፃህፍት ተዘረፉ፤ ተቃጠሉ፡፡ ከምዕመናን ወገን ብዘዎች ሞቱ የተረፉትም ተሰደዱ፡፡ እጅግ ከፍተኛ እልቂትና ስደት በቤተክርስቲያን ላይ ሆነ፡፡ ከመከራው ጽናት የተነሳ ዘመኑ ዘመነ ሰማዕታት ተባለ (ከ285 - 395)፡፡  ከዚህ በኋላ እግዚአብሔር መፍቀሬ ሃይማኖት የሆነውን ቆስጠንጢኖስን አነገሰው፡፡ የቆስጠንጢኖስ አባቱ ኮስታንዲዮስ(ቁንስጣ) ሲሆን እናቱ ደግሞ እላኒ ትባላለች፡፡ ቆስጠንጢኖስም የድዮቅልጥያኖስን አዋጅ በአዋጅ ሽሮ "አብያተ ክርስቲያናት ይትረኃዋ አብያተ ጣዖታት ይትዓፀዋ" ብሎ አወጀ፡፡ በዘመኑ አርዮስ የተባለ መናፍቅ ወልድ ፍጡር በመለኮቱ ብሎ ተነሳ፡፡ በዚህ ጊዜ ጉባኤ በኒቂያ ተደረገ፡፡ ሶስት መቶ ዓሥራ ስምንት የቤተክርስቲያን ሉቃውንት ተሰብስበው አርዮስን በማውገዝ ሃይማኖትን አጽንተው በሚለያዩበት ጊዜ ለመጻህፍት ሁሉ አርእስት ሰጥተዋል፡፡

ጥያቄ: በመጽሐፍ ቅዱስ ለሚገኙት መጻሕፍት ርእስ የተሰጠው በማን ነበር?
መልስ: ሠለስቱ ምዕት

ጥያቄ: በመጽሐፍ ቅዱስ ለሚገኙት መጻሕፍት ርእስ የተሰጠው በየት በተደረገ ጉባኤ ነበር?
መልስ: በኒቂያ

ጥያቄ: ሠለስቱ ምእት በኒቅያ ጉባኤ ማንን አወገዙ?
መልስ: አርዮስን

ጥያቄ: የኒቅያ ጉባኤ የተደረገው የት ነው?
መልስ: በኒቂያ

ጥያቄ: በቅድስት ቤተክርስቲያንና በምእመናን ላይ ከባድ መከራ የደረሰበት ወቅት ምን ይባላል?
መልስ: ዘመነ ሰማዕታት

ጥያቄ: ዘመነ ሰማዕታት የሚባለው ጊዜ ከመቼ እስከ መቼ ነበር?
መልስ: ከ285 - 395

ጥያቄ: የእላኒና የቁንስጣ ልጅ ማን ይባላል?
መልስ: ቆስጠንጢኖስ

ጥያቄ: በቤተክርስቲያንና በምእመናን ላይ የተለያዩ መከራዎች እንዲደርስባቸው ምክንያት የሆኑት ነገሥታት እነማን ናቸው?
መልስ: ድዮቅልጥያኖስ መክስምያኖስ

ጥያቄ: ዘመነ ሰማዕታትን ያስቆመው ንጉሥ ማን ይባላል?
መልስ: ቆስጠንጢኖስም
በኢትዮጵያ የሚገኙ በርካታ የሲሚንቶ ፋብሪካዎች መንግሥት ተገቢውን ክትትል እያደረገ ባለመሆኑና ኩባንያዎች በክህሎት የበቁ ኢትዮጵያዊያን በሥልጠና ዕገዛ ባለማድረጋቸው ምክንያት፣ አብዛኛዎቹ በሲሚንቶ ፋብሪካዎች ተቀጥረው የሚሠሩት ሠራተኞች የውጭ ዜጎች መሆናቸው ተገለጸ፡፡ በኢትዮጵያ ምርት በማምረትና በግንባታ ላይ የሚገኙትን ጨምሮ 17 የሲሚንቶ ፋብሪካዎች የሚገኙ ሲሆን፣ 12ቱ በተለያየ የማምረት መጠን ላይ ይገኛሉ፡፡ ይሁን እንጂ በበርካታ ፋብሪካዎች በተለይም ግዙፍ በሚባሉት ዳንጎት፣ ሙገርና ደርባ ኩባንያዎች ውስጥ የውጭ ዜጎች የማኔጅመንቱንና ቴክኒካል ሥራውን በበላይነት እንደሚይዙ የኬሚካልና ኮንስትራክሽን ግብዓቶች ኢንዱስትሪ ልማት ኢንስቲትዩት ምክትል ዳይሬክተር ወ/ሮ ስምረት ግርማ ለሪፖርተር ገልጸዋል፡፡ በዚህም በሥራ ላይ በሚገኙት የሲሚንቶ ፋብሪካዎች በብዙ መቶዎች የሚቆጠሩ የውጭ ዜጎች እንዳሉ የገለጹት ምክትል ዳይሬክተሯ፣ ኢትዮጵያውያን እየሠሩባቸው ያሉ ዘርፎችም ቢሆን በዝቅተኛ ዕርከንና በጉልበት ሥራ ላይ የሚገኙ ስለመሆኑ ተናግረዋል፡፡

ጥያቄ: በዳንጎት፣ ሙገርና ደርባ የሲሚንቶ ፋብሪካዎች የውጪ ሀገር ዜጎች ሠራተኞች በብዛት የሚሳተፉት በምንድን ነው?
መልስ: የማኔጅመንቱንና ቴክኒካል ሥራውን

ጥያቄ: በኢትዮጵያ ከሚገኙ ግዙፍ የሲሚንቶ ፋብሪካዎች የማኔጅመንቱ እና ቴክኒካል ሥራው በከፍተኛ ሁኔታ በውጪ ሀገር ዜጎች የተያዘባቸው ኩባንያዎች የትኞቹ ናቸው?
መልስ: ዳንጎት፣ ሙገርና ደርባ

ጥያቄ: የኬሚካልና ኮንስትራክሽን ግብዓቶች ኢንዱስትሪ ልማት ኢንስቲትዩት ምክትል ዳይሬክተር ማን ይባላሉ?
መልስ: ወ/ሮ ስምረት ግርማ

ጥያቄ: በኢትዮጵያ የሚገኙ በርካታ የሲሚንቶ ፋብሪካዎች ከኢትዮጵያውን ይልቅ በብዛት የውጪ ዜጎችን እየቀጠሩ መሆናቸውን ያሳወቁት ኃላፊ ማን ናቸው?
መልስ: ወ/ሮ ስምረት ግርማ

ጥያቄ: ወ/ሮ ስምረት ግርማ ያላቸው ኃላፊነት ምንድን ነው?
መልስ: የኬሚካልና ኮንስትራክሽን ግብዓቶች ኢንዱስትሪ ልማት ኢንስቲትዩት ምክትል ዳይሬክተር

ጥያቄ: በኢትዮጵያ በሚገኙ የሲሚንቶ ፋብሪካዎች ኢትዮጵያውያን ሠራተኞች በብዛት የሚሳተፉት በምንድን ነው?
መልስ: በዝቅተኛ ዕርከንና በጉልበት ሥራ

ጥያቄ: በኢትዮጵያ ስንት የሲሚንቶ ፋብሪካዎች ይገኛሉ?
መልስ: 17

ጥያቄ: በኢትዮጵያ ከሚገኙ የሲሚንቶ ፋብሪካዎች ምን ያህሉ ሲሚንቶ ማምረት ጀምረዋል?
መልስ: 12ቱ
እንቁላሎቿን ሆዷ ውስጥ የምትታቀፈው የአውስትራሊያ የእንቁራሪት ዝርያ (ጋስትሪክ ብሩዲንግ ፍሮግ) ያልተለመደ ዓይነት የመራቢያ ሥርዓት አላት፤ የዚህች እንቁራሪት ዝርያ ከ2002 ጀምሮ እንደጠፋ ይታሰባል የሚለው ጄደብሊው ዶት ኦርግ ድረ ገጽ ነው።

ጥያቄ: እንቁላሏን በሆዷ የምትታቀፈው የእንቁራሪት ዓይነት ምን ትባላለች?
መልስ: ጋስትሪክ ብሩዲንግ ፍሮግ

ጥያቄ: እንቁላሏን በሆዷ የምትታቀፈው የእንቁራሪት ዝርያ የየት ሀገር ነች?
መልስ: የአውስትራሊያ

ጥያቄ: እንቁላሏን በሆዷ የምትታቀፈው የአውስትራሊያ እንቁራሪት ዝርያ የጠፋችው ከመቼ ዓመተ ምሕረት ጀምሮ ነው?
መልስ: ከ2002

ጥያቄ: እንቁላሏን በሆዷ የምትታቀፈው የአውስትራሊያ እንቁራሪት ዝርያ ከ2002 ጀምሮ እንደጠፋች የገለጸው ድረ ገጽ ስያሜው ምን ይባላል?
መልስ: ጄደብሊው
የአዲስ አበባ ከተማ አስተዳደር ገቢዎች ቢሮ በተያዘው የበጀት ዓመት የመጀመርያው ሦስት ወራት፣ ከ12.2 ቢሊዮን ብር በላይ ገቢ መሰብሰቡን አስታወቀ፡፡ ቢሮው እስከ ጥቅምት 30 ቀን 2014 ዓ.ም. ድረስ የሚዘልቅ ግብር የማሳወቅና የመሰብሰብ ሥራ እያከናወነ እንደሚገኝ ገልጾ፣ እስከ መስከረም 2014 ዓ.ም. መጨረሻ ሳምንት ባለው ጊዜ ከግብር አሰባሰቡ የተገኘው ገቢ ከታቀደው በላይ እንደሆነ አስታወቋል፡፡ የአዲስ አበባ ገቢዎች ቢሮ ኃላፊነትን አዲስ በተመረጠው የከተማ አስተዳደር እንዲመሩ በድጋሚ የተመረጡት አቶ ሙሉጌታ ተፈራ ለሪፖርተር እንዳስታወቁት፣ ገቢዎች ቢሮው በተጠናቀቀው የበጀት ዓመት የተጀመሩትን የከተማዋን ገቢ በተጠናከረ ሁኔታ የመሰብሰብ ሥራ ዘመናዊ በሆነ ሥርዓትና ቅንጅታዊ አተገባበር እየተከናወነ ነው፡፡ በተያዘው በሩብ ዓመት ይሰበሰባል ተብሎ የታቀደው የግብር ገቢ 11.5 ቢሊዮን ብር እንደሆነ ያስታወቁት ኃላፊው፣ ከሦስት ያላነሱ ቀናት የገቢ አሰባሰብ መረጃ ሳይካተት እስከ መስከረም 27 ቀን 2014 ዓ.ም. ድረስ ባለው ጊዜ ውስጥ 12.26 ቢሊዮን ብር መሰብሰቡን ገልጸዋል፡፡

ጥያቄ: የአዲስ አበባ ገቢዎች ቢሮ ኃላፊ ማናቸው?
መልስ: ጥቅምት 30 ቀን 2014 ዓ.ም.

ጥያቄ: አቶ ሙሉጌታ ተፈራ በአዲስ አበባ ከተማ መስተዳድር ኃላፊነታቸው ምንድን ነው?
መልስ: የአዲስ አበባ ገቢዎች ቢሮ ኃላፊ

ጥያቄ: የአዲስ አበባ ከተማ ገቢዎች ቢሮ በ2014 ዓ.ም. የመጀመሪያ ሩብ ዓመት ምን ያህል ገቢ ለመሰብሰብ አቅዶ ነበር?
መልስ: 11.5 ቢሊዮን ብር

ጥያቄ: የአዲስ አበባ ከተማ መስተዳድር በ2014 ዓ.ም. መጀመሪያው ሩብ ዓመት ምን ያህል ገቢ ሰበሰበ?
መልስ: 12.26 ቢሊዮን ብር

ጥያቄ: ዓመታዊ የግብር ማሳወቅና አሰባሰብ እስከ መቼ ይቆያል?
መልስ: ጥቅምት 30 ቀን 2014 ዓ.ም.
ለአጽዋማትና በዓላት ማውጫ ወሳኝ የሆነው ነጥብ መባጃ ሐመር ነው፡፡ መባጃ ሐመር መባጊያ ሐመር እየተባለም ይጠራል፡፡ መባጊያ ሐመር ሲሆን የበጋ መመላለሻ የሚል ትርጉም ይሰጣል፡፡ በሌላ በኩል መባጃ በራሱ ማቆያ፣ ማክረሚያ ተብሎ ይተረጎማል፡፡ ሐመር መርከብ፣ መጓጓዣ የሚለውን ትርጉም ያስገኛል፡፡ መባጃ ሐመር የመጥቅዕና የዕለታት ተውሳክ ድምር ሆኖ አጽዋማትና በዓላት የሚውሉበትን ቀን ያመለክታል፡፡ በሐመር የተመሰለውም አጽዋማትና በዓላት ወደ ላይና ወደታች የሚመላለሱበት ሥርዓት /መርከብ/ ስለሆነ ነው፡፡ በአጠቃላይ መባጃ ሐመር ማለት የአጽዋማትንና የበዓላትን መዋያ ወይም መግቢያ ቀን ለማወቅ የሚያገለግል ልዩ ቁጥር ማለት ነው፡፡ ከሰባቱ አጽዋማት መካከል አራቱ በመባጃ ሐመር መሠረት በየዓመቱ እየተቀያየሩ ወይም ቀመር እየተሠራላቸው የሚወጡ ሲሆን፣ ሦስቱ ግን ያለ መባጃ ሐመር በየዓመቱ በተመሳሳይ ወቅት ይባጃሉ፡፡ በመባጃ ሐመር የሚባጁት አራት አጽዋማት ዐቢይ ጾም፣ ጾመ ድኅነት፣ ጾመ ነነዌና ጾመ ሐዋርያት ሲሆኑ፣ ያለ ማባጃ ሐመር በየዓመቱ ቋሚ ጊዜ ይዘው የሚብቱት ሦስቱ አጽዋማት ደግሞ ጾመ ነቢያት፣ ጾመ ገሃድና ጾመ ማርያም /ፍልሰታ/ ናቸው፡፡ ከላይ በተመለከትነው መሠረት መባጃ ሐመር የአጽዋማትና የበዓላት ማስገኛ ልዩ ቁጥር ነው ካልን ቁጥሩ እንዴት እንደሚገኝ ማወቅ ያስፈልገናል፡፡ መባጃ ሐመርን ለማግኘት መጥቅዕንና በዓለ መጥቅዕ የዋለበትን ዕለት ተውሳክ እንደምራለን፡፡

ጥያቄ: በኦርቶዶክስ እምነት ለበዓላትና አጽዋማት ማውጫ መነሻ ነጥብ ምንድን ነው?
መልስ: መባጃ ሐመር

ጥያቄ: መባጃ ሐመር ለምን ይጠቅማል?
መልስ: ለአጽዋማትና በዓላት ማውጫ

ጥያቄ: ከሰባቱ አጽዋማት ስንቱ መባጃ ሐመር ያስፈልጋቸዋል?
መልስ: አራቱ

ጥያቄ: መባጃ ሐመር ሳያስፈልጋቸው ቋሚ ጊዜ ጠብቀው የሚጀምሩ አጽዋማት ስንት ናቸው?
መልስ: ሦስቱ

ጥያቄ: መባጃ ሐመር ሳያስፈልጋቸው ቋሚ ጊዜ ጠብቀው የሚጀምሩ አጽዋማት የትኞቹ ናቸው?
መልስ: ጾመ ነቢያት፣ ጾመ ገሃድና ጾመ ማርያም /ፍልሰታ/

ጥያቄ: መባጃ ሐመር መሰረት ተደርጎ የሚጀምሩበት ጊዜ የሚወሰነው አጽዋማት እነማን ናቸው?
መልስ: ዐቢይ ጾም፣ ጾመ ድኅነት፣ ጾመ ነነዌና ጾመ ሐዋርያት

ጥያቄ: የአጽዋማትንና የበዓላትን መዋያ ወይም መግቢያ ቀን ለማወቅ የሚያገለግል ልዩ ቁጥር ምን ይባላል?
መልስ: መባጃ ሐመር

ጥያቄ: መባጃ ሐመር ማለት ምን ማለት ነው?
መልስ: የአጽዋማትንና የበዓላትን መዋያ ወይም መግቢያ ቀን ለማወቅ የሚያገለግል ልዩ ቁጥር

ጥያቄ: በኦርቶዶክስ እምነት ስንት የአዋጅ አጽዋማት አሉ?
መልስ: ከሰባቱ
የላሊበላ ግሎባል ኔትወርክስ ድርጅት ተባባሪ መስራችና ዋና ስራ አስፈጻሚ የሆኑት ኢትዮጵያዊቷ ውለታ ለማ (ዶ/ር) ዓለም አቀፉን ቴክኖሎጂን መሠረት ያደረገ አዲስ የስራ ፈጣራ ውድድር አሸነፉ። ኢትዮጵያዊቷ በየዓመቱ የሚካሄደውን ዓለም አቀፉን ፒአይቲሲኤች (PITCH) አዲስ የስራ ፈጠራ ውድድር በትላንትናው እለት ማሸነፉቸው ይፋ ሆኗል። ውድድሩ 2500 ስራ ፈጣሪዎች የተሳተፉ ሲሆን ወደ መጨረሻው ዙር ያለፉት ደግሞ 700 የሚሆኑ አዲስ ፈጣሪዎች ነበሩ። ከዚህ ውስጥ ኢትዮጵያዊቷ ውለታ ለማ(ዶ/ር) በጤና ቴክኖሎጂ ዘርፍ ያቀረቡት አዲስ የስራ ፈጠራ በቅርበት ተፎካካሪ ከነበሩት የአሜሪካና የእንግሊዝ የስራ ፈጣሪዎችን በመብለጥ የዓመቱ ውድድር አሸናፊ ሆኗል። ውለታ ለማ (ዶ/ር) ለውድድሩ ያቀረቡት የስራ ፈጠራ አባይ ሲ ኤች አር (ABAY CHR) የተባለ በኢትዮጵያም ሆነ በአፍሪካ ህክምና ዘርፍ ያለውን ሰፊ የወረቀት ስራ ወደ ዲጂታል በመቀየር ስራን የሚያቀልና የሚያቀላጥፍ እንዲሁም ከፍተኛ የውጭ ምንዛሪ ወጪን የሚያስቀር የሥራ ፈጠራ ነው ተብሏል።

ጥያቄ: የላሊበላ ግሎባል ኔትወርክስ ድርጅት አንዷ መስራችና ዋና ኃላፊ ስማቸው ማን ይባላል?
መልስ: ውለታ ለማ (ዶ/ር)

ጥያቄ: ዶ/ር ውለታ ለማ ያሸነፉበት የውድድር ዓይነት ምን ይባላል?
መልስ: ፒአይቲሲኤች (PITCH) አዲስ የስራ ፈጠራ

ጥያቄ: ኢትዮጵያዊቷ ዶ/ር ውለታ ለማ ያሸነፉበት የውድድር በየስንት ጊዜው ይካሄዳል?
መልስ: በየዓመቱ

ጥያቄ: ኢትዮጵያዊቷ ዶ/ር ውለታ ለማ ባሸነፉበት አዲስ የሥራ ፈጠራ ውድድር በመጀመሪያው ዙር ምን ያህል ተወዳዳሪዎች ነበሩ?
መልስ: 2500

ጥያቄ: ዶ/ር ውለታ ለማ ባሸነፉበት አዲስ የሥራ ፈጠራ ውድድር መጨረሻ ላይ ምን ያህል ተወዳዳሪዎች ነበሩ?
መልስ: 700

ጥያቄ: ዶ/ር ውለታ ለማ ያሸነፉበት አዲስ የሥራ ፈጠራ ውድድር በምን ዘርፍ ነው?
መልስ: በጤና ቴክኖሎጂ

ጥያቄ: በጤና ቴክኖሎጂ አዲስ የሥራ ፈጠራ አሸናፊ የሆኑት ዶ/ር ውለታ ለማ ዜግነታቸው ምንድን ነው?
መልስ: ኢትዮጵያዊ

ጥያቄ: በጤና ቴክኖሎጂ አዲስ የሥራ ፈጠራ አሸናፊ የሆኑት ኢትዮጵያዊት ማን ይባላሉ?
መልስ: ውለታ ለማ(ዶ/ር)

ጥያቄ: ዶ/ር ውለታ ለማ ያሸነፉበት አዲስ የሥራ ፈጠራቸው ምን ይባላል?
መልስ: አባይ ሲ ኤች አር

ጥያቄ: አባይ ሲ ኤች አር (ABAY CHR) የተባለ የሥራ ፈጠራ ይዘው በመቅረብ በጤና ዘርፍ አሸናፊ የሆኑት ግለሰብ ማን ይባላሉ?
መልስ: ውለታ ለማ (ዶ/ር)

ጥያቄ: ውለታ ለማ (ዶ/ር) ያሸነፉበት አባይ ሲ ኤች አር (ABAY CHR) የተባለ የሥራ ፈጠራቸው በህክምናው ዘርፍ ለኢትዮጵያ ምን ፋይዳ አለው?
መልስ: የወረቀት ስራ ወደ ዲጂታል

ጥያቄ: ውለታ ለማ (ዶ/ር) ያሸነፉበት በህክምናው ዘርፍ ያለውን የወረቀት ሥራ ዲጂታል ለማድረግ የሚያስችል የሥራ ፈጠራቸው ምን ይባላል?
መልስ: አባይ ሲ ኤች አር (ABAY CHR)
ጾመ ነቢያት በአራቱም ዘመናት ምን ጊዜም ኅዳር ዐሥራ አምስት እንዲጾም ተወስኗል፡፡ ጾመ ገሀድ የምትክ ጾም ነው፡፡ ይህ ጾም ዓርብንና ሮብን የሚያሽር በዓል በዓርብና በሮብ ሲውል በምትኩ በዋዜማው የሚጾም ጾም ነው፡፡ ለምሳሌ ጥምቀት ዓርብ ቢውል ሐሙስ ጾመ ገሀድ ይሆናል፡፡ ነገር ግን አበው ለጾም ማድላት አለብን በማለት ጾመ ገሀድ ምንጊዜም ጥምቀት በጾም ቀን ዋለም አልዋለም በዋዜማው እንዲጾም ወስነዋል፡፡ ጾመ ፍልሰታ ሐዋርያት የእመቤታችንን ትንሣኤ ለማየት ይበቁ ዘንድ ሱባኤ ገብተው የጾሙት ጾም ሲሆን ምንጊዜም ነሐሴ አንድ ቀን ገብቶ ከሁለት ሱባኤ በኋላ የእመቤታችን ዕርገት ይፈጸማል፡፡

ጥያቄ: ጾመ ነብያት መቼ ይጀምራል?
መልስ: ኅዳር ዐሥራ አምስት

ጥያቄ: በአራቱም ዘመናት ኅዳር አስራ አምስት የሚጀምረው ጾም ምን ይባላል?
መልስ: ጾመ ነቢያት

ጥያቄ: ዓርብና ሮብን የሚያሽር በዓል ሲኖር በዋዜማው የሚጾመው ጾም ምን ይባላል?
መልስ: ጾመ ገሀድ

ጥያቄ: በአራቱም ወንጌላውያን ዘመን ኅዳር 15 የሚጀምረው ጾም ምን ይባላል?
መልስ: ጾመ ነቢያት

ጥያቄ: ሐዋርያት የእመቤታችንን ትንሣኤ ለማየት የጾሙት ጾም ምን ይባላል?
መልስ: ጾመ ፍልሰታ

ጥያቄ: የእመቤታችንን ትንሣኤ ለማየት ለመጀመሪያ ጊዜ ጾመ ፍልሰታን የጾሙት እነማን ናቸው?
መልስ: ሐዋርያት

ጥያቄ: ጾመ ፍልሰታ መቼ ይጀምራል?
መልስ: ነሐሴ አንድ ቀን

ጥያቄ: ጾመ ፍልሰታ ከምን ያህል ጊዜ በኋላ ይፈታል?
መልስ: ከሁለት ሱባኤ

ጥያቄ: በኦርቶዶክስ እምነት ተከታዮች ዘንድ ለሁለት ሣምንት የሚጾመው ጾም ምንድን ነው?
መልስ: ጾመ ፍልሰታ

ጥያቄ: ጾመ ፍልሰታ ሲያበቃ የሚከበረው በዓል ምንድን ነው?
መልስ: የእመቤታችን ዕርገት
በቁርጥራጭ ብረትና ያገለገሉ ማሽኖች ንግድ የተሰማራው ሳርፌ ቢዝነስ ኃላፊነቱ የተወሰነ የግል ማኅበር፣ የግንባታ ብረታ ብረቶች ማምረቻ ፋብሪካ በዱከም ከተማ ለመገንባት በዝግጅት ላይ እንደሆነ አስታወቀ፡፡ የሳርፌ ቢዝነስ መሥራችና ዋና ሥራ አስኪያጅ አቶ ክብርይስፋ ተክሌ ለሪፖርተር እንደተናገሩት፣ ኩባንያው እስካሁን ቁርጥራጭ ብረቶች ከውጭ በማስመጣትና ከአገር ውስጥ በመግዛት ለብረት አቅላጮች ሲያቀርብ ቆይቷል፡፡ የብረት ማቅለጫው ማሽኖች ከህንድ ተገዝተው የሚመጡ ሲሆን፣ የብረት መዋቅሩ ደግሞ ከቻይና ይገዛል፡፡ የፋብሪካው ጠቅላላ የኢንቨስትመንት ወጪ ከ100 ሚሊዮን ብር በላይ እንደሚገመት የተናገሩት አቶ ክብርይስፋ፣ ፋብሪካው ለ300 ኢትዮጵያውያን የሥራ ዕድል እንደሚፈጥር ገልጸዋል፡፡ ሳርፌ ቢዝነስ ለብረት ፋብሪካው ግንባታ የሚሆን 30,000 ካሬ ሜትር ቦታ በሊዝ ከኦሮሚያ ክልላዊ መንግሥት ከዱከም ከተማ አስተዳደር በቅርቡ መረከቡን ገልጸው፣ ኩባንያቸው ተገቢውን የአዋጭነት ጥናት ማሠራቱን አስረድተዋል፡፡

ጥያቄ: ሳርፌ ቢዝነስ ዋና የንግድ ስራው ምንድን ነው?
መልስ: በቁርጥራጭ ብረትና ያገለገሉ ማሽኖች ንግድ

ጥያቄ: ሳርፌ ቢዝነስ የብረታ ብረት ማምረቻ ፋብሪካ ለመትከል ያቀደው በየት ነው?
መልስ: በዱከም ከተማ

ጥያቄ: ሳርፌ ቢዝነስ የብረት ማቅለጫ ማሽኑን ከየት ለመግዛት ነው የወሰነው?
መልስ: ከህንድ

ጥያቄ: የሳርፌ ብረታ ብረት ማምረቻ ፋብሪካ እውን ለማድረግ ምን ያህል ብር ያስፈልገዋል?
መልስ: ከ100 ሚሊዮን ብር በላይ

ጥያቄ: የሳርፌ ብረታ ብረት ማምረቻ ፋብሪካ ግንባታ ሲጠናቀቅ ለምን ያህል ሰው የሥራ እድል ይፈጥራል?
መልስ: ለ300

ጥያቄ: የሳርፌ ቢዝነስ ለብረታ ብረት ማምረቻ ፋብሪካው መስሪያ ቦታ ከማን ነው የተሰጠው??
መልስ: ከዱከም ከተማ አስተዳደር

ጥያቄ: ለሳርፌ ብረታ ብረት ፋብሪካ የተሰጠው መሬት ስፋቱ ምን ያህል ነው?
መልስ: 30,000 ካሬ ሜትር

ጥያቄ: ሳርፌ ቢዝነስ ኃላፊነቱ የተወሰነ የግል ማኅበር ዋና ኃላፊው ማን ይባላሉ?
መልስ: አቶ ክብርይስፋ ተክሌ

ጥያቄ: አቶ ክብርይስፋ ተክሌ በሳርፌ ቢዝነስ ውስጥ ኃላፊነታቸው ምንድን ነው?
መልስ: ዋና ሥራ አስኪያጅ
የኢትዮጵያ ምርት ገበያ እስካሁን ግብይት የሚያስፈጽመው ግዥና ሻጭን መድረክ ላይ በማገናኘት በድምፅ ዋጋ በመንገርና በመጫረት ነው፡፡ ይህ የተለመደው አሠራር የበለጠ ውጤታማ የሚሆነው ግን በድረ ገጽ ግብይት ሲደረግ በመሆኑ ይህንን የድረ ገጽ ግብይት ለማስጀመር ከሦስት ዓመት በፊት ሥራው የተጀመረ ሲሆን፣ በአሁኑ ወቅት ሥራው ተጠናቅቆ ወደ ትግበራ ሊገባ ችሏል፡፡  በተለመደው የመድረክ የግብይት አሠራር በቀን የሚፈጸመው የግብይት መጠን ከ200 እስከ 300 የሚደርስ ነው፡፡ ይህም የግብይት መጠኑ ውሱን መሆኑን ያሳያል፡፡ ስለዚህ የድረ ገጽ ግብይት መጀመሩ ግን ይህንን በመለወጥ ከፍተኛ አቅም ይሰጣል፡፡ ይህም አሠራሩን ተግባራዊ ከማድረጉ በፊትም በዓለም አቀፍ ደረጃ ተቀባይነት ባለው ተቋም ጭምር ዕውቅና አግኝቶበታል፡፡ እንደ የኢንፎርሜሽን መረብ ደኅንነት ኤጀንሲ ያሉ ተቋማትም ይህንን አገልግሎት ፈትሸው ማረጋገጫ ተሰጥቶት እየተሠራበት ስለመሆኑም የምርት ገበያው የሥራ ኃላፊዎች ያስረዳሉ፡፡ ይህንን ዘመናዊ አገልግሎት ሥራ ለማስጀመር ከመጀመሪያው ጀምሮ የገንዘብ ድጋፍ ሲያደርግ የቆየው የኢንቨስትመንት ክላይሜት ፋሲሊቲ ፎር አፍሪካ (ICF) የተባለው ተቋም ሲሆን፣ ለዚህ ፕሮጀክት 2.2 ሚሊዮን ዶላር ድጋፍ አድርጓል፡፡ ይህ ግብይት በቡና የተጀመረ ሲሆን፣ ሁሉም በዚህ የግብይት ሥርዓት እንዲጠቀሙ ይደረጋል፡፡ የግብይት ሥርዓቱ አዲስ በመሆኑ በዚህ ለመጠቀም ተገበያዮች ሥልጠና እንዲወስዱ ተደርጓል፡፡ እስካሁንም 380 ተገበያዮች በድረ ገጽ ለመገበያየት ሥልጠና ወስደው ብቁ መሆናቸው ተረጋግጦ ሰርተፊኬት ተሰጥቷቸዋል፡፡

ጥያቄ: የኢትዮጵያ ምርት ገበያ የድረ ገጽ ሽያጭ ከመጀመሩ በፊት ገዥና ሻጭን እንዴት ነበር የሚያገበያየው?
መልስ: በድምፅ ዋጋ በመንገርና በመጫረት

ጥያቄ: የኢትዮጵያ ምርት ገበያ የገጽ ለገጽ የግብይት ሥርዓቱ በቀን ምን ያህል ያገበያይ ነበር?
መልስ: ከ200 እስከ 300

ጥያቄ: የኢትዮጵያ ምርት ገበያ የድረ ገጽ የግብይት ሥርዓትን ለማበልጸግ የገንዘብ ድጋፍ ያገኘው ከማን ነው?
መልስ: የኢንቨስትመንት ክላይሜት ፋሲሊቲ ፎር አፍሪካ (ICF)

ጥያቄ: የኢትዮጵያ ምርት ገበያ የድረ ገጽ የግብይት ሥርዓትን ለማበልጸግ ከICF ምን ያህል ገንዘብ አገኘ?
መልስ: 2.2 ሚሊዮን ዶላር

ጥያቄ: የኢትዮጵያ ምርት ገበያ የድረ ገጽ የግብይት ሥርዓትን የተጀመረው በምን ምርት ግብይት ነው?
መልስ: በቡና

ጥያቄ: በኢትዮጵያ ምርት ገበያ የድረ ገጽ የግብይት ሥርዓት ለመጠቀም ምን ያህል ገዥና ሻጮች ሰለጠኑ?
መልስ: 380
ኩባንያው በ124 ሚሊዮን ብር የሞተር ዘይቶችና ቅባቶች ማምረቻ ለማቋቋም፣ የቡታ ጋዝ ማከፋፈል ሥራ ለመጀመር፣ የሬንጅ አቅርቦት ሥራውን ለማሳደግና የኢንዱስትሪ ኬሚካሎች ለማቅረብ ማቀዱንም ገልጸዋል፡፡ ሊቢያ ኦይል በአውሮፕላን ነዳጅ አቅርቦት ላይ በስፋት እየሠራ እንደሆነ አቶ ዘካሪያስ ተናግረዋል፡፡ በአውሮፕላን ነዳጅ ገበያ የ42 በመቶ የገበያ ድርሻ እንዳለው ጠቁመው፣ የኢትዮጵያ አየር መንገድን ጨምሮ ለ30 ዓለም አቀፍና የአገር ውስጥ አየር መንገዶች የአውሮፕላን ነዳጅ እንደሚያቀርብ ገልጸዋል፡፡ ኩባንያው በአዲስ አበባ ቦሌ ዓለም አቀፍ አውሮፕላን ማረፊያ የሚገኘውን የአውሮፕላን ነዳጅ ዴፖ ማስፋፋቱን፣ አምስት ዘመናዊ የአውሮፕላን ነዳጅ መሙያ ማሽኖች ገዝቶ ጥቅም ላይ ማዋሉን ተናግረዋል፡፡ ሊቢያ ኦይል ለቀለምና ፕላስቲክ ፋብሪካዎች በግብዓትነት የሚያገለግሉ ኬሚካሎች ለማቅረብ በመንቀሳቀስ ላይ ይገኛል፡፡ ‹‹ለጊዜው ኬሚካሎቹን ከውጭ በማስገባት የምናከፋፍል ሲሆን፣ በሒደት አገር ውስጥ የማምረት ዕቅድ አለን፤›› ብለዋል አቶ ዘካሪያስ፡፡

ጥያቄ: ሊቢያ ኦይል በኢትዮጵያ የአውሮፕላን ነዳጅ ሽያጭ ምን ያህል ድርሻ አለው?
መልስ: የ42 በመቶ

ጥያቄ: የኢትዮጵያ አየር መንገድ የአውሮፕላን ነዳጅ አቅራቢ ማነው?
መልስ: ሊቢያ ኦይል

ጥያቄ: ሊቢያ ኦይል ለምን ያህል አየር መንገድ አውሮፕላኖች ነዳጅ ያቀርባል?
መልስ: ለ30

ጥያቄ: ሊቢያ ኦይል ምን ያህል ዘመናዊ የአውሮፕላን ነዳጅ መቅጃ ማሽኖች ተጠቀመ?
መልስ: አምስት

ጥያቄ: ሊቢያ ኦይል በምን ያህል ካፒታል የሞተር ዘይትና ቅባት ማምረቻ ለመገንባት አቅዷል?
መልስ: በ124 ሚሊዮን ብር
ሊቢያ ኦይል ሊሚትድ ኢትዮጵያ ውስጥ ያለውን ኢንቨስትመንትና የነዳጅ ንግድ ሥራ ለማስፋፋት መወሰኑን አስታወቀ፡፡ ዱባይ ከሚገኘው የሊቢያ ኦይል ሆልዲንግ ዋና መሥሪያ ቤት ወደ አዲስ አበባ የመጣው ኮርፖሬት ማኔጅመንት፣ ከሁለት ሳምንት በፊት በአዲስ አበባ ሒልተን ሆቴል የአንድ ሳምንት ጉባዔ አካሂዷል፡፡ ከ18 የአፍሪካ አገሮች የሊቢያ ኦይል ሥራ አስኪያጆች በስብሰባው ላይ ተሳትፈዋል፡፡ የሊቢያ ኦይል ኢትዮጵያ የሽያጭና ማርኬቲንግ ሥራ አስኪያጅ አቶ ዘካሪያስ ወሊቃ ለሪፖርተር እንደተናገሩት፣ ማኔጅመንቱ የኢትዮጵያን ኢኮኖሚ ዕድገት በመገምገም ኩባንያው ኢትዮጵያ ውስጥ ያለውን ኢንቨስትመንትና የነዳጅ ንግድ እንቅስቃሴ ለማስፋፋት ውሳኔ አሳልፏል፡፡ የኩባንያው ባለአክሲዮኖች ካፀደቁት ኢትዮጵያ ውስጥ የ150 ሚሊዮን ብር ኢንቨስትመንት ለማካሄድ አቅዷል፡፡

ጥያቄ: ሊቢያ ኦይል በኢትዮጵያ ምን ያህል መዋለ ነዋይ ለማፍሰስ ወሰነ?
መልስ: የ150 ሚሊዮን ብር

ጥያቄ: የሊቢያ ኦይል ኢትዮጵያ የሽያጭና ማርኬቲንግ ኃላፊ ማን ናቸው?
መልስ: አቶ ዘካሪያስ ወሊቃ

ጥያቄ: የ18 የአፍሪካ ሀገራት ሊቢያ ኦይል ሥራ አስኪያጆች የተሳተፉበት ውይይት በየት ተካሄደ?
መልስ: በአዲስ አበባ ሒልተን ሆቴል

ጥያቄ: የሊቢያ ኦይል ዋና መስሪያ ቤት የት ይገኛል?
መልስ: ዱባይ

ጥያቄ: የ18 የአፍሪካ ሀገራት ሊቢያ ኦይል ሥራ አስኪያጆች የተሳተፉበት ውይይት ምን ያህል ጊዜ ቆይታ ነበረው?
መልስ: የአንድ ሳምንት
ሊቢያ ኦይል ከኢትዮጵያ የተሰናበተውን ሼል ኢትዮጵያ ሊሚትድ በመግዛት የኢትዮጵያን የነዳጅ ገበያ የተቀላቀለው በ2000 ዓ.ም. ነበር፡፡ ኩባንያው ኢትዮጵያ ውስጥ 143 የነዳጅ ማደያዎች ሲኖሩት፣ 24 በመቶ የገበያ ድርሻ አለው፡፡ ኩባንያው በየዓመቱ ዘጠኝ ማደያዎች በመክፈት እ.ኤ.አ. በ2020 የነዳጅ ማደያዎቹን ቁጥር 185 ለማድረስ፣ የገበያ ድርሻውን ወደ 30 በመቶ ለማሳደግ አቅዷል፡፡ በአሁኑ ወቅት የኩባንያው ዓመታዊ ሽያጭ 13 ቢሊዮን ብር መድረሱ ተገልጿል፡፡ ሊቢያ ኦይል 50 ሚሊዮን ብር ወጪ በማድረግ የአቪዬሽን ነዳጅ ዲፖ ማስፋፊያና በአዲስ አበባ ጎተራ አካባቢ በሚገኘው የነዳጅ ዲፖ የኤታኖል ማደባለቂያ ገንብቷል፡፡ ኩባንያው እስከዛሬ እንደ አዲስ የገነባቸው ስምንት የነዳጅ ኩባንያዎችን ብቻ ነው፡፡ ይህ ሊሆን የቻለው ለግንባታ የሚሆን ቦታ የማግኘት ችግር በመኖሩ መሆኑን የሚናገሩት አቶ ዘካሪያስ፣ ከሼል ኩባንያ ግዢ ጋር የተፈጠረው የታክስ ክርክር የኩባንያውን ዕድገት እንደጎተተው ያስረዳሉ፡፡ የታክስ ክርክሩ እልባት ያገኘ በመሆኑ ኩባንያው በኢትዮጵያ ያለውን ኢንቨስትመንት ለማስፋፋት ቆርጦ መነሳቱን አስታውቋል፡፡ ሊቢያ ኦይል ባለፈው ሐሙስ ነሐሴ 28 ቀን 2007 ዓ.ም. በሸራተን አዲስ አዳዲስ የሞተር ዘይትና ቅባቶችን አስተዋውቋል፡፡ የላቀ አፈጻጸም ላሳዩ የሊቢያ ኦይል የነዳጅ ማደያ ባለቤቶች፣ የሊቢያ ኦይል ምርቶች አከፋፋዮችና የትራንስፖርት ኩባንያዎች የሊቢያ ኦይል ዋና ሥራ አስኪያጅ ሚስተር ሙስባሕ ኤልቤሽቲ ሽልማቶች አበርክተዋል፡፡

ጥያቄ: ሊቢያ ኦይል ኢትዮጵያ ውስጥ ስንት ማደያዎች አሉት?
መልስ: 143

ጥያቄ: ሊቢያ ኦይል በኢትዮጵያ የነዳጅ አቅርቦት ምን ያህል ድርሻ አለው?
መልስ: 24 በመቶ

ጥያቄ: ሊቢያ ኦይል ኢትዮጵያ ውስጥ በየዓመቱ ስንት ማደያዎች ለመክፈት አቅዷል?
መልስ: ዘጠኝ

ጥያቄ: በእቅዱ መሰረት ሊቢያ ኦይል በ2020 ኢትዮጵያ ውስጥ ስንት ማደያዎች ይኖሩታል?
መልስ: 185

ጥያቄ: ሊቢያ ኦይል በእቅዱ መሰረት በ2020 ኢትዮጵያ ውስጥ የገበያ ድርሻውን ስንት እንደሚሆንለት ገምቷል?
መልስ: 30 በመቶ

ጥያቄ: በኢትዮጵያ የሊቢያ ኦይል ዓመታዊ ሽያጩ ስንት ደርሷል?
መልስ: 13 ቢሊዮን ብር

ጥያቄ: ሊቢያ ኦይል በኢትዮጵያ በ2007 ዓ.ም በ50 ሚልየን ብር ያስገነባው ምንድን ነው?
መልስ: የአቪዬሽን ነዳጅ ዲፖ ማስፋፊያና በአዲስ አበባ ጎተራ አካባቢ በሚገኘው የነዳጅ ዲፖ የኤታኖል ማደባለቂያ

ጥያቄ: ሊቢያ ኦይል በኢትዮጵያ ለአውሮፕላን ነዳጅ ማከማቻ ማስፋፊያና ለኢታኖል መደባለቂያ ግንባታ ምን ያህል ገንዘብ አውጥቷል?
መልስ: 50 ሚሊዮን ብር

ጥያቄ: ሊቢያ ኦይል ያስገነባው የኢታኖል መደባለቂያ የሚገኘው የት ነው?
መልስ: በአዲስ አበባ ጎተራ አካባቢ

ጥያቄ: ሊቢያ ኦይል ሼል ኩባንያን ከገዛ በኋላ ያጋጠመው አለመግባባት ምን ነበር?
መልስ: የታክስ ክርክር

ጥያቄ: ሊቢያ ኦይል ቀድሞ በኢትዮጵያ የነበረ የነዳጅ አቅራቢ ድርጅት ማን ይባላል?
መልስ: ሼል ኢትዮጵያ ሊሚትድ

ጥያቄ: ሊቢያ ኦይል በኢትዮጵያ የነዳጅ አቅራቢ ድርጅት ሆኖ ሥራ የጀመረው ከመቼ ጀምሮ ነው?
መልስ: በ2000 ዓ.ም.

ጥያቄ: ሼል ኢትዮጵያ ሊሚትድን የገዛው ድርጅት ማን ነው?
መልስ: ሊቢያ ኦይል
በኢትዮጵያ የተለያዩ የቤተሰብ ሕግጋት ያሉ ሲሆን፣ እነዚህ ሕግጋት በሰው ፊት ዋጋ ያለው ግንኙነት የሚፈጠርበትን ጥምረት በተለያየ መንገድ ይደነግጋሉ፡፡ በቤተሰብ ሕግ ዕውቅና የተሰጣቸው የተቃራኒ ፆታዎች ጥምረት ሦስት ናቸው፡፡ የመጀመሪያውና ዋናው ጋብቻ ሲሆን፣ አሥራ ስምንት ዓመት የሞላቸው ወንድና ሴት ጥንዶች ለዘለቄታው አብረው በትዳር ለመኖር በማሰብ የሚመሠርቱት ተቋም ነው፡፡ ይህ ተቋም በሕገ መንግሥቱ ዕውቅና የተሰጠው ሲሆን፣ ወጣቶች በሕጉ የተቀመጡትን የዕድሜ፣ የፈቃድና የዝምድና ሁኔታዎችን ካከበሩ ሊመሠርቱት የሚችሉት ነው፡፡ እንዲህ ዓይነት ጥምረት በክብር በመዝገብ ሹም ፊት፣ በሃይማኖት ሥርዓት ወይም በባህል ሥርዓት መሠረት ሊፈጸም ይችላል፡፡ ሁለተኛው ሕጉ ዕውቅና የሚሰጠው ጥምረት፣ ጋብቻ ሳይፈጸም እንደ ባልና ሚስት አብሮ መኖር ነው፡፡ ጋብቻ ሳይፈጽሙ እንደ ባልና ሚስት አብሮ መኖር ማለት አንድ ወንድና አንዲት ሴት በሕግ በሚጸና አኳኋን ጋብቻ ሳይፈጽሙ በትዳር መልክ የኖሩ ሲሆን ነው፡፡ እንዲህ ዓይነት ግንኙነት አለ የሚባለው ሰዎቹ እንደተጋቡ ዓይነት ሰዎች ዓይነት አኗኗር ማሳየታቸው እንደሆነ እንጂ በታወቀና በተደጋገመ ሁኔታ የሩካቤ ሥጋ ግንኙነት መፈጸማቸው ብቻ አለመሆኑ በሕጉ በግልጽ ተመልክቷል፡፡ ሦስተኛው ሕጉ ዕውቅና የሚሰጠው መተጫጨትን ነው፡፡ መተጫጨት በተወሰኑ የክልል የቤተሰብ ሕግጋት ዕውቅና የተሰጠው እጮኛውና እጮኛይቱ ለወደፊት በመካከላቸው ጋብቻ ለመፈጸም የሚያደርጉት ስምምነት ነው፡፡ መተጫጨት ወደፊት በሚጋቡት ሰዎች ነፃ ፈቃድና ስምምነት ላይ የተመሠረተ ሲሆን፣ ለአንድ ዓመት ብቻ የሚቆይ ጥምረት ነው፡፡

ጥያቄ: በኢትዮጵያ ቤተሰብ ሕግ መሰረት እውቅና ያገኘው የተለያዩ ጾታዎች ጥምረት ስንት ነው?
መልስ: ሦስት

ጥያቄ: እድሜያቸው ከአስራ ስምንት ዓመት በላይ የሆኑ ሴትና ወንድ የሚመሰርቱት ተቋም ምን ይባላል?
መልስ: ጋብቻ

ጥያቄ: በኢትዮጵያ ቤተሰብ ሕግ ተቀባይነት ያለው እጮኛና እጮኚት ወደፊት ለመጋባት የሚያደርጉት ስምምነት ምን ይባላል?
መልስ: መተጫጨት

ጥያቄ: በኢትዮጵያ ቤተሰብ ሕግ መተጫጨት ለምን ያህል ጊዜ ነው የሚጸናው?
መልስ: ለአንድ ዓመት
የህንዱ ኩባንያ በጋምቤላ ክልል ማጃንግ ዞን ጉማሬ ወረዳ ጥቅጥቅ ደን ውስጥ 3,012 ሔክታር መሬት ለሻይ ቅጠል ልማት ተሰጥቶታል፡፡ ይህ ቦታ መሰጠቱ አግባብ አለመሆኑ ተጠቅሶ የቀድሞው ፕሬዚዳንት ግርማ ወልደ ጊዮርጊስን ጨምሮ የአካባቢው ነዋሪዎችና የአካባቢ ጉዳይ ተሟጋቾች ቅሬታ ቢያቀርቡም፣ መሬቱን የሰጠው ግብርና ሚኒስቴር ቦታው ላይ ያሉት ዛፎች ትልልቅ ሳይሆኑ ቁጥቋጦ ናቸው በማለት ሲቀርብ የነበረውን ቅሬታ ውድቅ አድርጓል፡፡ ነገር ግን ኩባንያው ጣውላ በሕገወጥ መንገድ ሲያመርት በመገኘቱ የኩባንያው ሥራ አስኪያጅ ሰኔ 14 ቀን 2004 ዓ.ም. በቁጥጥር ሥር መዋላቸውን መዘገባችን ይታወሳል፡፡ ከሦስት ዓመታት በኋላ ቬርዳንታ ሐርቨስት በዓለም አቀፍ ሕግጋትም ሆነ በኢትዮጵያ ሕግ በፅኑ የተከለከለውን የሕፃናት ጉልበት ብዝበዛ ማካሄዱ፣ በአካባቢው ባለሥልጣናት ቁጣ መቀስቀሱ እየተነገረ ነው፡፡ ‹‹ሠራተኛ መቅጠር ከፈለገ በሠራተኛና በአሠሪ ሕግ መሠረት መሆን ይኖርበታል፤›› በማለት አቶ ዮናስ ኩባንያው የፈጸመው ተግባር ሕገወጥ መሆኑን አስረድተዋል፡፡ በዚህ ጉዳይ ላይ አስተያየት እንዲሰጡ የተጠየቁት የጋምቤላ ክልል ፕሬዚዳንት አቶ ጋት ሉዋክ ቱሉና ምክትላቸው ኢንጂነር ኦሌሮ ኤፒዮ በጉዳዩ ላይ መረጃው እንዳልቀረበላቸው ተናግረዋል፡፡

ጥያቄ: በቬርዳንታ ሐርቨስት ትላልቅ ዛፎችን ጨፍጭፏል ተብሎ የቀረበበትን ክስ የነበሩት ትላልቅ ዛፎች ሳይሆኑ ቁጥቋጦዎች ናቸው ብሎ የገለጸው መስሪያ ቤት ማነው?
መልስ: ግብርና ሚኒስቴር

ጥያቄ: በቬርዳንታ ሐርቨስት ለሻይ ቅጠል ልማት የተሰጠው ቦታ ስፋቱ ምን ያህል ነው?
መልስ: 3,012 ሔክታር

ጥያቄ: በቬርዳንታ ሐርቨስት ኃላፊ ድርጅታቸው በሰራው ሕገ ወጥ ስራ የተያዙት መቼ ነበር?
መልስ: ሰኔ 14 ቀን 2004 ዓ.ም.
የሻይ ቅጠል ልማት ለማካሄድ ፈቃድ ወስዶ፣ ነገር ግን በሕገወጥ መንገድ ጣውላ ሲያመርት የተገኘው የህንዱ ኩባንያ ቬርዳንታ ሐርቨስት፣ አሁን ደግሞ በሕፃናት ጉልበት ብዝበዛ ተጠያቂ ሆነ፡፡ ቬርዳንታ ሐርቨስት ቀጥሮ ጉልበታቸውን ሲበዘብዝ ነበር የተባሉት አብዛኞቹ ሕፃናት ከሰባት ዓመት በታች እንደሆኑ፣ የተወሰኑት ደግሞ እስከ 15 ዓመት የዕድሜ ክልል ውስጥ የሚገኙ 250 ሕፃናትን በመቅጠር ሲያሠራ መገኘቱን፣ ከጋምቤላ ክልል የተገኘው መረጃ ያስረዳል፡፡ የጋምቤላ ክልል ማጃንግ ዞን፣ ጉደሬ ወረዳ ዋና አስተዳዳሪ አቶ ዮናስ ከፑምሳ ለሪፖርተር እንደገለጹት፣ ቬርዳንታ ሐርቨስት ሕጋዊ ባልሆነ መንገድ የሕፃናቱን ጉልበት ሲበዘብዝ ቆይቷል፡፡ ‹‹ሕፃናቱን ሲያሠራ ቢቆይም ቃል የገባውን ክፍያ በመቀነስ ሕፃናቱ ቅሬታቸውን ይዘው ወደኛ መጥተዋል፤›› በማለት አቶ ዮናስ ገልጸው፣ ‹‹ጉዳዩ በዞን ደረጃ እየታየ ነው፤›› በማለት ገልጸዋል፡፡ ‹‹የሕፃናቱ መብት መጠበቅ አለበት፡፡ እኛ ሕፃናት እንዲህ ያለ ሥራ መሥራት የለባቸውም የሚል አቋም ነው ያለን፤›› ብለው የህንዱ ኩባንያ የፈጸመውን ተግባር ኮንነዋል፡፡ ይህንን ሕገወጥ ተግባር የፈጸመውን ይህ ኩባንያ የሚወስድበት ዕርምጃ በቀጣይ እንደሚታወቅም አቶ ዮናስ አክለው ገልጸዋል፡፡

ጥያቄ: ያልተፈቀደለትን የጣውላ ምርት ሲሰራ የነበረው የሕንድ ኩባንያ ስያሜው ምን ይባላል?
መልስ: ቬርዳንታ ሐርቨስት

ጥያቄ: ያልተፈቀደለትን የጣውላ ምርት ሲሰራ የነበረው የሕንድ ኩባንያ ፈቃድ ያወጣው በምን ዘርፍ ነበር?
መልስ: ﻿የሻይ ቅጠል ልማት

ጥያቄ: ቬርዳንት ኸርቨስትያለ አግባብ በጣውላ ምርት ከመሰማራቱ በተጨማሪ በምን ጥፋት ተከሰሰ?
መልስ: በሕፃናት ጉልበት ብዝበዛ

ጥያቄ: ቬርዳንት ኸርቨስት ከሕግ ውጪ ምን ያህል እድሜያቸው ለሥራ ያልደረሰ ሕጻናትን አሰርቷል?
መልስ: 250

ጥያቄ: የሕንዱ ኩኩንያ ቬርዳንት ኸርቨስት ፈቃድ ያወጣው በየት አካባቢ ለመስራት ነበር?
መልስ: ጋምቤላ ክልል
በማደግ ላይ ባሉ አገራት የሚኖሩ ህዝቦች ግንባር ቀደም ገዳይ ከሚባሉት በሽታዎች አንዱ የሆነውን የቲቢ በሽታ ለማስቆም የሚያስችል ”EndTB” የተሰኘ ንቅናቄ ተካሄደ፡፡ የዓለም ጤና ድርጅት (WHO) ባለፈው ረቡዕ በሒልተን ሆቴል በይፋ ያስጀመረው ቲቢን እናስቁም ንቅናቄ እ.ኤ.አ በ2032 በበሽታው የሚያዙ ሰዎችን ቁጥር ከ100 ሺህ አስር ብቻ ለማድረስ የታለመ ነው፡፡ ከአዳሱ የፈረንጆች ዓመት እስከ 2032 ዓ.ም ይደረጋል በተባለው በዚሁ “ቲቢን እናስቁም” ንቅናቄ፤ አገራት ሁሉ፤ ተሳታፊ በመሆን በአሁኑ ወቅት በከፍተኛ ፍጥነት እየተሰራጨ ያለውን የቲቢ በሽታ ለመግታትና በበሽታው የሚያዙ ሰዎችን ቁጥር ለመቀነስ በትጋት እንደሚሰራ ተገልጿል፡፡ በሒልተን ሆቴል በተካሄደው ፕሮግራም ላይ ጥናታዊ ፅሁፍ ያቀረቡት የግሎባል ቲቢ ፕሮግራም ዳይሬክተር ዶ/ር ማርዮ ራቨግሊዮን እንደገለፁት፤ በሽታው በአሁኑ ወቅት በዓለም አቀፍ ደረጃ ያለው ስርጭት 133 ሰዎች ከ100 ሺህ ሰዎች ሲሆን በኢትዮጵያ ቁጥሩ 200 ሰዎች ከ100 ሺህ ሰዎች ይደርሳል ብለዋል፡፡ በሽታውን ለማስቆም በተያዘው ዕቅድ መሰረትም፤ እ.ኤ.አ ከ2016-2032 ዓ.ም ድረስ በበሽታው የሚያዙ ሰዎችን ቁጥር ከ100ሺ አስር ለማድረስ መታቀዱንም ተናግረዋል፡፡ ዕቅዱ እንዲሳካም አገራት ከፍተኛ ሥራ እንደሚጠበቅባቸውና ለተግባራዊነቱም የመንግስታቱን ቁርጠኝነት የሚጠይቅ እንደሆነ ተናግረዋል፡፡

ጥያቄ: የዓለም ጤና ድርጅት በቲቢ በሽታ የሚያዙ ሰዎችን በ2032 ወደ ስንት ለመቀነስ አስቧል?
መልስ: ከ100 ሺህ አስር ብቻ

ጥያቄ: የዓለም ጤና ድርጅት በቲቢ በሽታ የሚያዙ ሰዎችን ከ100 ሺህ አስር ለማድረስ ያሰበው መቼ ነው?
መልስ: በ2032

ጥያቄ: የቲቢ በሽታ በዓለም አቀፍ ደረጃ ያለው ስርጭት ምን ያህል ነው?
መልስ: 133 ሰዎች ከ100 ሺህ ሰዎች

ጥያቄ: የቲቢ በሽታ በኢትዮጵያ ያለው ስርጭት ምን ያህል ነው?
መልስ: 200 ሰዎች ከ100 ሺህ ሰዎች

ጥያቄ: የግሎባል ቲቢ ፕሮግራም ዳይሬክተር ማን ይባላሉ?
መልስ: ዶ/ር ማርዮ ራቨግሊዮን

ጥያቄ: ዶ/ር ማርዮ ራቨግሊዮን የሥራ ኃላፊነታቸው ምንድን ነው?
መልስ: የግሎባል ቲቢ ፕሮግራም ዳይሬክተር

ጥያቄ: የዓለም ጤና ድርጅት የቲቢን በሽታ ስርጭት ለመቀነስ የጀመረው እንቅስቃሴ ምን ይባላል?
መልስ: ቲቢን እናስቁም
ከ 60 ዓመት በኋላ ወባን ለማከም የሚረዳ ኪኒን በአሜሪካ ባለስልጣናት ፈቃድ አገኘ። መድሃኒቱ በየአመቱ 8 ሚሊየን ሰዎች ላይ የሚያገረሸውን የወባ አይነት ለማከም የሚረዳ ነው። ይህ አይነት የወባ በሽታ በጉበት ውስጥ ለረጅም ዓመት ተደብቆ የመቆየት ባህሪ አለው። ተመራማሪዎች ይህንን "ድንቅ ስኬት ሲሉ አሞካሽተውታል"። ደጋግሞ የሚያገረሽ የወባ በሽታ ፕላስሞዲየም ቪቫክስ በሚሰኝ ጥገኛ ተዋህሲያን የሚከሰት ሲሆን በአፍሪካ በዋናነት ከሚጠቀሱ የበሽታ አይነቶች መካከል አንዱ ነው። አሁን የአሜሪካው የምግብና የመድሃኒት ቁጥጥር ባለስልጣን ታፌኖኪውይን ለተሰኘው መድሃኒት እውቅና ሰጥቷል። መድሃኒቱ በሽታዋ ከተደበቀበችበት ጉበት አውጥቶ በመግደል ሰዎች በህመሙ ዳግመኛ እንዳይሰቃዩ ያደርጋል። በአሁን ሰዓት ጉበት ውስጥ የተደበቀች ወባን ለማከም የሚረዳ ፕሪማኪውን የተሰኘ መድሃኒት አለ። ነገር ግን አንድ ታፌንኪውንን ወስዶ ከሚገኘው ፈውስ ጋር ሲነፃፀር ፕሪማኪውንን ለ 14 ቀን መውሰድ ይጠይቃል።

ጥያቄ: ወባን ለማከም የሚጠቅመው መድሃኒት በአሜሪካ ፈቃድ ያገኘው ከስንት ዓመት በኋላ ነው?
መልስ: ከ 60

ጥያቄ: በየዓመቱ የሚያገረሸው የወባ በሽታ አምጪ ህዋስ ምን ይባላል?
መልስ: ፕላስሞዲየም ቪቫክስ

ጥያቄ: የአሜሪካው መድኃኒት ፈቃድ ሰጪ መስሪያ ቤት ጥቅም ላይ እንዲውል የፈቀደው የወባ በሽታ መድኃኒት ምን ይባላል?
መልስ: ታፌኖኪውይን

ጥያቄ: ጉበት ውስጥ የምትደበቀውን የወባ በሽታ ለማዳን ጥቅም ላይ ሲውል የነበረው መድሃኒት ምን ይባላል?
መልስ: ፕሪማኪውን